آوروپا بیرلیگی خاریجی ایلیشکی‌لر و گوونلیک سیاستی یوکسک نماینده‌سی فدریکا موگرینی، آوروپا بیرلیگینین سوریه‌ده چاتیشمالارین آرتماسین‌دان قایغی دویدوغونو یئنه‌له‌دی.
موگرینی سوریه‌ده آتیشکسین ضامنلری اولان تورکیه، ایران و روسیانین گرگینلیگین آزالدیلماسین‌دا اؤزل مسئولیتی اولدوغونو دئدی.
یوکسک نماینده، بلژیکین باشکندی بروکسلده دیش ایلیشکی‌لر شوراسینین توپلانتیسینا گیرمه‌دن اؤنجه ژورنالیستلرین سواللارینی جاوابلاندیردی.
موگرینی،
"عمومیتله من و (آوروپا بیرلیگی عضوو اولان اؤلکه‌لرین) خاریجی ایشلر باخانلاری سوریه‌نین هر یئرین‌ده مختلیف آکتورلارین حربی عملیاتلارینین آرتماسین‌دان چوخ قایغیلیییق. البته ایلک و ان اؤنجه رژیم و دستکچیلرینین‌کی‌لردن" دئدی.
موگرینی سؤزلرینی "اؤزللیکله ده آستانا پروسه‌سینین ضامنلری اولان روسیا، ایران و تورکیه‌نین اوزرین‌ده، موناقیشه‌لرین آرتدیغی دئییل، چاتیشماسیزلیغین ساغلاندیغی بیر پروسه‌نی تامین ائتمه قونوسوندا اؤزل بیر مسئولیت وار" شکلین‌ده داوام ائتدیردی.
